1)

В списъка със заглавие „А. Физически лица, посочени в член 5, параграф 1 и член 6, параграф 1“ се добавят следните вписвания: Име Идентификационна информация Основания Дата на включване в списъка „66. Kan Zaw, (изв. още като д-р Kan Zaw) Гражданство: Мианмар/Бирма; Дата на раждане: 11.10.1954 г.; Място на раждане: Salin Township, Magwe Region, Myanmar; Пол: мъжки Kan Zaw е министър на инвестициите и външноикономическите отношения от 19 август 2022 г. Назначен е от ръководения от главнокомандващия Min Aung Hlaing Държавен административен съвет (ДАС), който от 2 февруари 2021 г. е поел законодателните, изпълнителните и съдебните правомощия на държавата. Преди това е назначен от ДАС за главен одитор на Съюза след преврата от 1 февруари 2021 г. В качеството си на министър в правителството е част от военния режим, иззел властта по време на военен преврат и свалил законно избраните лидери на Мианмар/Бирма. В качеството си на министър на инвестициите и външноикономическите отношения отговаря за подпомагането на бизнеса и инвестициите в Мианмар/Бирма и сътрудничеството с чуждестранните партньори. В това си качество Kan Zaw играе активна роля в подкрепата за усилията на военните за привличане на чуждестранни инвестиции, като по този начин допринася за обезпечаване на финансовите нужди на военния режим. Следователно той носи отговорност за подкопаването на демокрацията и върховенството на закона в Мианмар/Бирма, както и за участието в действия, застрашаващи мира, сигурността и стабилността в Мианмар. Освен това той е свързан с няколко високопоставени фигури от военния режим, сред които главнокомандващият Min Aung Hlaing. 8.11.2022 г. 67. Htun Htun Oo (изв. още като Tun Tun Oo) Гражданство: Мианмар/Бирма; Дата на раждане: 28.7.1956 г.; Пол: мъжки Htun Htun Oo е председател на Върховния съд на Мианмар/Бирма, утвърден на този пост от главнокомандващия Min Aung Hlaing на 2 февруари 2021 г. след преврата от 1 февруари 2021 г. Върховният съд, под ръководството на Htun Htun Oo, участва в наказателното преследване на демократично избрани лидери и представители на опозицията и не изпълнява задълженията си на най-висш съдебен орган, отговорен за спазването на върховенството на закона и гарантирането на независимостта на съдебната власт. Поради това в качеството си на председател на Върховния съд Htun Htun Oo участва в дейности, които подкопават демокрацията и върховенството на закона в Мианмар/Бирма. Освен това, от утвърждаването си като председател на Върховния съд, Htun Htun Oo е свързан с няколко високопоставени фигури от военния режим, сред които главнокомандващият Min Aung Hlaing. 8.11.2022 г. 68. Swe Swe Aung, (изв. още като д-р Swe Swe Aung) Гражданство: Мианмар/Бирма; Дата на раждане: 1960 г.; Пол: женски Swe Swe Aung е генерален директор на департамента, отговарящ за прокуратурата, в Министерството на правните въпроси, назначен от Държавния административен съвет (ДАС) на 31 март 2022 г. Под ръководството на Swe Swe Aung прокуратурата участва в редица съдебни дела срещу демократично избрани лидери и опозиционни фигури, които бяха проведени в нарушение на правата на защита и правото на справедлив съдебен процес, включително производства, довели до екзекутирането на четири продемократични фигури. Поради това в качеството си на генерален директор на департамента, отговарящ за прокуратурата, Swe Swe Aung участва в дейности, които подкопават демокрацията и върховенството на закона в Мианмар/Бирма. Освен това Swe Swe Aung е свързана с няколко фигури и ръководители, назначени от Държавния административен съвет и военните, като главнокомандващия Min Aung Hlaing и главния прокурор д-р Thida Oo. 8.11.2022 г. 69. Zaw Min (изв. още като U Zaw Min) Гражданство: Мианмар/Бирма; Дата на раждане: 1970 г.; Пол: мъжки Zaw Min е генерален директор на отдела, отговарящ за затворите, в Министерството на вътрешните работи, назначен от Държавния административен съвет (ДАС) на 4 февруари 2021 г. В това качество той е отговорен за управлението на затворите в Мианмар/Бирма. Под ръководството на Zaw Min отделът, отговарящ за затворите, е намесен в няколко случая на лошо управление на затворите, а задържаните са били подлагани на насилие, побой, изтезания и друго нечовешко отнасяне в затворите. В допълнение отговарящите за затворите органи са нарушили правото на защита на задържаните лица. Поради това в качеството си на генерален директор на отдела, отговарящ за затворите, Zaw Min участва в дейности, които подкопават демокрацията и върховенството на закона в Мианмар/Бирма. Освен това Zaw Min е свързан с няколко лица и ръководители, назначени от Държавния административен съвет и военните, като главнокомандващия Min Aung Hlaing и министъра на вътрешните работи генерал-лейтенант Soe Htut. 8.11.2022 г. 70. U Zaw Lin Aung Гражданство: Мианмар/Бирма; Пол: мъжки U Zaw Lin Aung е бивш военен офицер и заместник-директор на департамента за затворите в регион Yangon от края на 2021 г. Освен това U Zaw Lin Aung отговаря за затвора Insein. Под негово ръководство политическите затворници, задържани в затвора Insein, са подлагани на насилие, побой, изтезания и друго нечовешко отнасяне от страна на затворническия персонал. Поради това, в качеството си на заместник-директор на отдела за затворите в регион Yangon и на отговарящ за затвора Insein, U Zaw Lin Aung участва в дейности, които подкопават демокрацията и върховенството на закона в Мианмар/Бирма. 8.11.2022 г. 71. U Than Swe Гражданство: Мианмар/Бирма; Дата на раждане: 1957 или 1965 г.; Пол: мъжки U Than Swe е председател на Комисията за борба с корупцията, назначен от Държавния административен съвет (ДАС) на 19 август 2022 г. Под ръководството на U Than Swe Комисията за борба с корупцията прилага политики, целящи легитимиране на военния преврат, като участва включително в производства срещу демократично избрани лидери, като например повдигането на обвинения в корупция срещу държавния съветник Daw Aung San Suu Kyi. Поради това в качеството си на председател на Комисията за борба с корупцията, U Than Swe участва в дейности и политики, които подкопават демокрацията и върховенството на закона в Мианмар/Бирма. 8.11.2022 г. 72. Ko Ko Lwin Гражданство: Мианмар/Бирма; Дата на раждане: 1972 или 1982 г.; Пол: мъжки Kо Ko Lwin е член на избирателната комисия на Съюза (UEC), назначен от Държавния административен съвет (ДАС) на 1 април 2022 г. Като приема този пост след военния преврат от 1 февруари 2021 г. и чрез действията си като член на UEC, по-специално отменянето на резултатите от изборите от ноември 2020 г. без каквито и да е потвърдени доказателства за измама, повдигането на обвинения за изборна измама за същите избори, Ko Ko Lwin е пряко замесен в действия, подкопаващи демокрацията и върховенството на закона в Мианмар/Бирма. 8.11.2022 г. 73. Min Min Oo Гражданство: Мианмар/Бирма; Дата на раждане: 1962 или 1967 г.; Пол: мъжки Min Min Oo е член на избирателната комисия на Съюза (UEC), назначен от Държавния административен съвет (ДАС) на 2 май 2022 г. Като приема този пост след военния преврат от 1 февруари 2021 г. и чрез действията си като член на UEC, по-специално отменянето на резултатите от изборите от ноември 2020 г. без каквито и да е потвърдени доказателства за измама, повдигането на обвинения за изборна измама за същите избори, Min Min Оо е пряко замесен в действия, подкопаващи демокрацията и върховенството на закона в Мианмар/Бирма. 8.11.2022 г. 74. Htun Aung Гражданство: Мианмар/Бирма; Дата на раждане: 1967 г.; Пол: мъжки Генерал Htun Aung е главнокомандващ на военновъздушните сили на Мианмар, назначен от главнокомандващия на мианмарските въоръжени сили генерал Min Aung Hlaing на 12 януари 2022 г. В това качество Htun Aung командва и контролира военновъздушните сили в Мианмар. Мианмарските военновъздушни сили са извършили нападения срещу цивилни цели в Мианмар, убивайки и ранявайки цивилни, включително деца и хора, принадлежащи към етнически и религиозни малцинства. Сред целите е имало училища, религиозни сгради и заведения за обществено здравеопазване. В качеството си на главнокомандващ на мианмарските военновъздушни сили генерал Htun Aung е отговорен за тежки нарушения на правата на човека, за действия, подкопаващи демокрацията и върховенството на закона в Мианмар/Бирма, както и за действия, застрашаващи мира, сигурността и стабилността на страната. Освен това генерал Htun Aung участва в управлението на MEHL – военен конгломерат, който снабдява мианмарските военни с икономически и материални ресурси, позволяващи тяхната дейност. Следователно той оказва подкрепа за действия, които застрашават мира, сигурността и стабилността на Мианмар/Бирма. 8.11.2022 г. 75. Phone Myat Гражданство: Мианмар/Бирма; Пол: мъжки Генерал-лейтенант Phone Myat е командващ на Бюро за специални операции № 3 (БСО 3) на въоръжените сили на Мианмар (Tatmadaw) от април 2021 г. Преди това е бил заместник-министър в Министерството на вътрешните работи между юли 2020 г. и април 2021 г., а между май 2019 г. и юли 2020 г. е бил командващ на Западното командване. Като командващ на БСО 3, Phone Myat командва и контролира военните сили на Югозападното командване (Ayeyarwaddy), Южното командване (Bago и Magway) и Западното командване (Rakhine и Chin). Военните сили под негово командване извършват тежки нарушения на правата на човека, престъпления и жестокости, включително убийства, наземни и въздушни нападения срещу цивилни и масови убийства в района на Magway, щата Chin и региона Bago. В качеството си на командващ на БСО 3, Phone Myat е отговорен за тежки нарушения на правата на човека, за действия, подкопаващи демокрацията и върховенството на закона в Мианмар/Бирма, както и за действия, застрашаващи мира, сигурността и стабилността на страната. 8.11.2022 г. 76. Aung Soe Гражданство: Мианмар/Бирма; Пол: мъжки Генерал-лейтенант Aung Soe е командващ на Бюро за специални операции № 4 (БСО 4) на въоръжените сили на Мианмар (Tatmadaw) от януари 2021 г. Преди това е бил заместник-министър на вътрешните работи до март 2018 г., след това началник на Бюрото за специални операции № 6. Като началник на БСО 4 Aung Soe командва и контролира военните сили на Бреговото командване в дивизия Tanintharyi и Югоизточното командване в щата Mon и Karen. Военните сили под негово командване извършват тежки нарушения на правата на човека, престъпления и жестокости, включително убийства, наземни и въздушни нападения срещу цивилни, незаконни арести и използване на артилерийски огън. От преврата до юли 2022 г. в щата Kayin/Karen – един от регионите под командването на Aung Soe, са регистрирани 3 993 случая на насилие. В качеството си на командващ на БСО 4, той е отговорен за тежки нарушения на правата на човека, за действия, подкопаващи демокрацията и върховенството на закона в Мианмар/Бирма, както и за действия, застрашаващи мира, сигурността и стабилността на страната. 8.11.2022 г. 77. Thet Pon Гражданство: Мианмар/Бирма; Пол: мъжки Генерал-лейтенант Thet Pon е командващ на Бюро за специални операции № 5 (БСО 5) на въоръжените сили на Мианмар (Tatmadaw) от юни 2020 г. Преди това е бил командващ на Северозападното командване до 2017 г., а между 2017 г. и юни 2020 г. – командващ на регионалното командване на Yangon. В качеството си на командващ на БСО 5 Thet Pon командва и контролира военните сили и военните трибунали в регион Yangon. През март 2021 г. Държавният административен съвет обяви военно положение в Мианмар, като прехвърли изпълнителната и съдебната власт на началниците на съответните регионални военни командвания. До юли 2022 г. военните трибунали в регион Yangon са осъдили 119 души на смърт, много от които по политически причини, включително четирима членове на демократичната опозиция, екзекутирани в регион Yangon. Освен това военните сили в района на Yangon са извършвали актове на насилие и убийства на мирни демонстранти, като например използването на смъртоносна сила по време на протестите срещу хунтата в кметството Hlaing Tharyar в регион Yangon на 14 март 2021 г. В качеството си на командващ на БСО 5, Thet Pon е отговорен за тежки нарушения на правата на човека, за действия, подкопаващи демокрацията и върховенството на закона в Мианмар/Бирма, както и за действия, застрашаващи мира, сигурността и стабилността на страната. 8.11.2022 г. 78. Htein Win Гражданство: Мианмар/Бирма; Пол: мъжки Генерал-майор Htein Win е командващ на Южното командване на въоръжените сили на Мианмар (Tatmadaw). Като регионален командващ той ръководи и контролира военните сили в регионите Bago и Magway. Военните сили в тези региони са извършвали въздушни удари, нападения, палежи, многобройни убийства и са използвали човешки щитове. Регион Magway е особено гореща точка за жестоки операции срещу опозицията, провеждани от военните, като се използва стратегията „Избий всички, изгори всичко, плячкосай всичко“. В качеството си на командващ на Южното командване, Htein Win е отговорен за тежки нарушения на правата на човека, за действия, подкопаващи демокрацията и върховенството на закона в Мианмар/Бирма, както и за действия, застрашаващи мира, сигурността и стабилността на страната. 8.11.2022 г. 79. Htin Latt Oo Гражданство: Мианмар/Бирма; Пол: мъжки Генерал-майор Htin Latt Oo е командващ на Западното командване на въоръжените сили на Мианмар (Tatmadaw) от юли 2020 г. Като регионален командващ той ръководи и контролира военните сили в западните региони Rakhine и Chin. Военните сили в тези региони са извършвали тежки нарушения на правата на човека и престъпления, включително въздушни удари, изнасилвания, използване на човешки щитове, опожаряване на къщи, убийства и незаконни арести. В качеството си на командващ на Западното командване, Htin Latt Oo е отговорен за тежки нарушения на правата на човека, за действия, подкопаващи демокрацията и върховенството на закона в Мианмар/Бирма, както и за действия, застрашаващи мира, сигурността и стабилността на страната. 8.11.2022 г. 80. Than Htike Гражданство: Мианмар/Бирма; Пол: мъжки Военен идентификатор: Kyi-28146 Бригаден генерал Than Htike е командващ на Северозападното командване на въоръжените сили на Мианмар (Tatmadaw) от 6 януари 2022 г. Като регионален командващ той ръководи и контролира военните сили в района на Sagaing. Военните сили под негово командване са извършвали тежки нарушения на правата на човека, прекомерна употреба на сила и жестоки действия срещу цивилното население, включително военното нападение срещу училище в община Depeyin, регион Sagaing, при което са убити най-малко 13 души, сред които 11 деца. В регион Sagaing военните сили са опожарили над 20 000 къщи след военния преврат. В качеството си на командващ на Северозападното командване, Than Htikе е отговорен за тежки нарушения на правата на човека, за действия, подкопаващи демокрацията и върховенството на закона в Мианмар/Бирма, както и за действия, застрашаващи мира, сигурността и стабилността на страната. 8.11.2022 г. 81. Nyunt Win Swe Гражданство: Мианмар/Бирма; Пол: мъжки Генерал-майор Nyunt Win Swe е командващ на мианмарските въоръжени сили (Tatmadaw) в регион Yangon от юни 2020 г. В това си качество Nyunt Win Swe командва и контролира военните сили в регион Yangon и заедно с командващия на Бюро за специални операции № 5 генерал-лейтенант Thet Pon наблюдава военните трибунали на регион Yangon. През март 2021 г. Държавният административен съвет обяви военно положение в Мианмар, като прехвърли изпълнителната и съдебната власт на началниците на съответните регионални военни командвания. До юли 2022 г. военните трибунали в регион Yangon са осъдили 119 души на смърт, много от които по политически причини, включително четирима членове на демократичната опозиция, екзекутирани в регион Yangon. Освен това военните сили в района на Yangon са извършвали актове на насилие и убийства на мирни демонстранти, като например използването на смъртоносна сила по време на протестите срещу хунтата в кметството Hlaing Tharyar в регион Yangon на 14 март 2021 г. В качеството си на командващ на регион Yangon, Nyunt Win Swe е отговорен за тежки нарушения на правата на човека, за действия, подкопаващи демокрацията и върховенството на закона в Мианмар/Бирма, както и за действия, застрашаващи мира, сигурността и стабилността в страната. 8.11.2022 г. 82. U Tay Za Гражданство: Мианмар/Бирма; Дата на раждане: 18.7.1964 г.; Място на раждане: Yangon, Мианмар; Пол: мъжки U Tay Za е основател и председател на Htoo Group of Companies – частен конгломерат, извършващ дейност в различни сектори, включително търговията, банковото дело, минното дело, туризма и въздухоплаването. U Tay Za е тясно свързан с висшето ръководство на въоръжените сили на Мианмар (Tatmadaw). Чрез Htoo Group of Companies, през 2017 г. U Tay Za предоставя финансова подкрепа на Tatmadaw на мероприятие за набиране на средства във връзка с „операциите по разчистване“ в района на Rakhine. Освен това U Tay Za е действал като посредник при предоставянето на военно оборудване, използвано срещу цивилното население и протестиращите в цялата страна. С приноса си за увеличаване на капацитета на въоръжените сили да извършват тежки нарушения на правата на човека и репресии срещу цивилното население, както и действия, подкопаващи демокрацията и върховенството на закона в Мианмар/Бирма, U Tay Za е оказвал подкрепа на Tatmadaw и е участвал в действия, застрашаващи мира, сигурността или стабилността в страната. 8.11.2022 г. 83. Aung Moe Myint Гражданство: Мианмар/Бирма; Дата на раждане: 9.6.1971 г. или 28.9.1969 г. Пол: мъжки Номер на паспорта: 12/YAKANA(N)006981 Aung Moe Myint е директор на Dynasty International Company Ltd (DICL) – дружество, развиващо дейност в областта на търговията. Той е почетен консул на Република Беларус в Мианмар. Благодарение на своята търговска и лична позиция, включително тесните си политически и търговски връзки с Беларус, Aung Moe Myint е улеснявал закупуването на въоръжение, оръжия, подлежащи на ограничения стоки и стоки с двойна употреба за военните сили на Мианмар, които са били използвани срещу цивилното население и протестиращите в цялата страна. С приноса си за увеличаване на капацитета на въоръжените сили да извършват тежки нарушения на правата на човека и репресии срещу цивилното население, както и действия, подкопаващи демокрацията и върховенството на закона в Мианмар/Бирма, Aung Moe Myint е оказвал подкрепа на Tatmadaw и е участвал в действия, застрашаващи мира, сигурността или стабилността в страната. 8.11.2022 г. 84. Naing Htut Aung Гражданство: Мианмар/Бирма; Дата на раждане: 27.1.1968 г.; Пол: мъжки Номер на паспорта: 12/MAKAYA 118765 Naing Htut Aung е директор на International Group of Companies (IGGC) – група от дружества, развиваща дейност в областта на търговията. Чрез IGGC през 2017 г. Naing Htut Aung предоставя финансова подкрепа на Tatmadaw на мероприятие за набиране на средства във връзка с „операциите по разчистване“ в района на Rakhine. Освен това Naing Htut Aung е действал като вносител и посредник при вноса на оръжия, военно оборудване и стоки с двойна употреба за военните сили на Мианмар, които са били използвани срещу цивилното население и протестиращите в цялата страна. С приноса си за увеличаване на капацитета на въоръжените сили да извършват тежки нарушения на правата на човека и репресии срещу цивилното население, както и действия, подкопаващи демокрацията и върховенството на закона в Мианмар/Бирма, Naing Htut Aung е оказвал подкрепа на Tatmadaw и е участвал в действия, застрашаващи мира, сигурността или стабилността в страната. 8.11.2022 г.“